《荼醾》
宋代·卢钺

荼醾结屋是何年，风雨摧颓为怆然。
飞似绿珠楼上坠，困于毕卓瓮间眠。
门前碍路旋移来，压架欹斜缘作堆。
三月半时花正好，十年前是手亲栽。
幽香早被风偷递，小蕊那禁雨急催。
尽数折为神佛供，免教飞去卧苍苔。

作者简介：卢钺，别名卢梅坡，宋朝末年人，具体生卒年、生平事迹不详，存世诗作也不多，与刘过是朋友，以两首《雪梅》流芳百世。